Lang vonnis vir bejaarde se verkragter, moordenaarArgieffoto. ŉ Man wat skuldig bevind is aan die verkragting, marteling en moord op die bejaarde by haar huis in die Oos-Kaap in 2012, is twee keer lewenslange tronkstraf opgelê, het die DiAnne Roebertspatch Online Dinsdag berig. Siyabonga Ntshabalala (26), en sy mede-beskuldigde Zukisani Tulani, het verlede jaar in Roebert (75) se huis in Kei Mouth ingebreek. Toe hulle nie Roebert se kluissleutels kon opspoor nie, het hulle besluit om haar al om die beurt te verkrag om haar “te forseer om die waarheid te praat”, het Ntshabalala in sy pleidooiverklaring gesê. Ná dit is sy met ŉ strykyster gebrand en met die koord verwurg. Regter Nomathamsanga Beshe het Maandag in die Grahamstad-hooggeregshof gesê Ntshabalala se wrede misdade kom neer op algehele minagting van die reg van iemand se lewe, menswaardigheid, privaatheid en veiligheid. “Watter teenkanting kan ŉ 75-jarige ou vrou bied teen twee jong mans in hul twintigs?” het die regter gevra. Sy het Ntshabalala tot lewenslange tronkstraf gevonnis vir moord en verkragting. Hy is ŉ verdere 10 jaar gevonnis vir huisbraak met die doel om te roof, te verkrag en te moor, en 18 jaar vir roof met verswarende omstandighede. Tulani het onskuldig gepleit. Sy verhoor begin vandag [Dinsdag]. – SAPA